钦定古今图书集成/方舆汇编/职方典/第1269卷 > 《怀远楼记》石珮
## 钦定古今图书集成/方舆汇编/职方典/第1269卷 > 《怀远楼记》石珮

泸溪当楚辰西徼，自建置以来，城郭不设，兵甲不戒。
然跬步“尔悍苗，而西境恬然无有惧心，何哉？盖自
嘉靖中义旗捣穴之后，销锋灌燧，迄今无事，诚恃之
也。第鸱枭不鸣，豺狼不噬，要非其常性也。”见其不鸣
不噬，而以孔鸾良马视之，可乎？今苗性靡常，倏忽骚
动，吾泸安得无虞？所贵明哲之士，善怀之而已矣。万
历庚辰，兰溪敬庵吴公田，南省进士，应宿吾泸，甫视
事，问俗于父老，知邑西有旧楼基，乃公犹恐兴作妨
民，迨壬午孟冬，始捐俸储材复楼于西北之隅，越五
月而落成。是楼也，非有风棂月牖之丽、非为游云芳
草之嬉，制度严密，仅足以固关键，遂匾为“怀远”云。尝
考《春秋》，若书筑、若书新作但为卫民计者则予之。及
观服远之策，又每先内修而后外攘。以是，知重门设
险，先王有之，而岂所恃以为存哉？盖有远人之患而
无其防，有防远之具而无其本，能以治平无事，未闻
也。若公之所谓“怀远”，则未尝离近以为怀也。怀在士
类，而学校先与兴之；怀在里役，而浮粮先与清之；怀
在孤弱，而户口先与容之。恕己量物，不忽微细。如良
医视疾，见五脏症，结泸之民，帖“帖在公怀保中也。然
后率既怀之众为远人之图，民亦谅公之心为安民
也”，咸相率于营缮之役，而莫知其勚。是故据此扃钥，
谓之有具；得此人心，谓之有本。惟其具饬也，则远人
闻公之严而有畏心；惟其本固也，则远人慕公之德
而无越志，吾泸庶几哉！无患乎！是不必取于狰狞难羁之苗性，而恃公招携怀来之有序也。昔者良牧化
行，即虎可度、雉可驯，况远人血气，心知之欲，与吾人
不甚殊也。而公之堤防具，不溃于蚁穴，独不可以怀
绥也耶？公其大有造于兹邑也。今公政已报最，声闻
湖楚之滨，不久且有征召下，公又将以怀远者为天
下社稷苍生怀时珮制方逾祥，公谓其可与言也。故
董事大使钱君舜津相与谋，而属之以《记》，将书之楼
隅，而告之后人焉。